CELEX: 62009TB0322
Language: el
Date: 2013-05-15 00:00:00
Title: Υπόθεση T-322/09: Διάταξη του Γενικού Δικαστηρίου της 15ης Μαΐου 2013 — Al-Faqih και MIRA κατά Συμβουλίου και Επιτροπής (Κοινή εξωτερική πολιτική και πολιτική ασφάλειας — Περιοριστικά μέτρα κατά προσώπων και οντοτήτων που συνδέονται με τον Οσάμα Μπιν Λάντεν, το δίκτυο της Αλ Κάιντα και τους Ταλιμπάν — Δέσμευση κεφαλαίων — Διαγραφή από τον κατάλογο των προσώπων κατά των οποίων λαμβάνονται τα μέτρα — Κατάργηση της δίκης)

3.8.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 225/78
            
         Διάταξη του Γενικού Δικαστηρίου της 15ης Μαΐου 2013 — Al-Faqih και MIRA κατά Συμβουλίου και Επιτροπής
   (Υπόθεση T-322/09) (1)
   
   (Κοινή εξωτερική πολιτική και πολιτική ασφάλειας - Περιοριστικά μέτρα κατά προσώπων και οντοτήτων που συνδέονται με τον Οσάμα Μπιν Λάντεν, το δίκτυο της Αλ Κάιντα και τους Ταλιμπάν - Δέσμευση κεφαλαίων - Διαγραφή από τον κατάλογο των προσώπων κατά των οποίων λαμβάνονται τα μέτρα - Κατάργηση της δίκης)
   2013/C 225/174
   Γλώσσα διαδικασίας: η αγγλική
   
      Διάδικοι
   
   
      Προσφεύγοντες: Saad Al-Faqih (Λονδίνο, Ηνωμένο Βασίλειο) και Movement for Islamic Reform in Arabia (MIRA) (Λονδίνο, Ηνωμένο Βασίλειο) (εκπρόσωποι: J. Jones, barrister, και A. Raja, solicitor)
   
      Καθών: Συμβούλιο της Ευρωπαϊκής Ένωσης (εκπρόσωποι: αρχικώς R. Szostak et E. Finnegan, στη συνέχεια E. Finnegan και J.-P. Hix) και Ευρωπαϊκή Επιτροπή (εκπρόσωποι: T. Scharf και Μ. Κωνσταντινίδης)
   
      Αντικείμενο
   
   Αίτημα μερικής ακυρώσεως του κανονισμού (ΕΚ) 881/2002 του Συμβουλίου, της 27ης Μαΐου 2002, για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με τον Οσάμα Μπιν Λάντεν, το δίκτυο της Αλ Κάιντα και τους Ταλιμπάν, και για την κατάργηση του κανονισμού (ΕΚ) 467/2001 του Συμβουλίου για την απαγόρευση της εξαγωγής ορισμένων αγαθών και υπηρεσιών στο Αφγανιστάν, την ενίσχυση της απαγόρευσης πτήσεων και την παράταση της δέσμευσης κεφαλαίων και άλλων οικονομικών πόρων όσον αφορά την Ταλιμπάν του Αφγανιστάν (ΕΕ L 139, σ. 9), όπως τροποποιήθηκε για τεσσαρακοστή δεύτερη φορά με τον κανονισμό (ΕΚ) 14/2005 της Επιτροπής, της 5ης Ιανουαρίου 2005 (ΕΕ L 5, σ. 10), για τεσσαρακοστή όγδοη φορά με τον κανονισμό (ΕΚ) 1190/2005 της Επιτροπής, της 20ής Ιουλίου 2005 (ΕΕ L 193, σ. 27), για εβδομηκοστή πέμπτη φορά με τον κανονισμό (ΕΚ) 492/2007 της Επιτροπής, της 3ης Μαΐου 2007 (ΕΕ L 116, σ. 5), καθώς και για εκατοστή δέκατη έκτη φορά με τον κανονισμό (ΕΚ) 1102/2009 της Επιτροπής, της 16ης Νοεμβρίου 2009 (ΕΕ L 303, σ. 39), και/ή αίτημα ακυρώσεως των κανονισμών 14/2005, 1190/2005, 492/2007 και 1102/2009, καθόσον οι πράξεις αυτές αφορούν τους προσφεύγοντες.
   
      Διατακτικό
   
   Το Γενικό Δικαστήριο διατάσσει:
   
               1)
            
            
               Καταργεί τη δίκη επί της προσφυγής.
            
         
               2)
            
            
               Καταδικάζει το Συμβούλιο της Ευρωπαϊκής Ένωσης και την Ευρωπαϊκή Επιτροπή αλληλεγγύως στα δικαστικά έξοδα.
            
         
      (1)  EE C 113 της 1.5.2010.